Fargo (seriál)

Fargo je americký komediálno-dramatický seriál, založený na rovnomennom filme od bratov Coenovcov. Vysiela sa od 15. apríla 2014 na americkej káblovej stanici FX. Seriál je koncipovaný formou antológie, teda každá séria sa odohráva v odlišnom čase s rôznymi postavami. Druhá séria mala premiéru 12. októbra 2015, tretia sa začala vysielať 19. apríla 2017.

Tvorca seriálu Noah Hawley v júni 2017 oznámil, že seriál bude mať pauzu z dôvodu jeho účasti na iných projektoch a aktuálnemu nedostatku nápadov pre ďalšiu sériu. Neskôr bolo oznámené, že štvrtá séria sa plánuje pre rok 2019. 8. mája 2018 výkonný producent Warren Littlefield potvrdil, že nakrúcať sa začne na konci roka 2019. Štvrtá séria sa mala začať vysielať 19. apríla 2020. 16. marca 2020 bola premiéra odložená kvôli nedokončenej postprodukcii z dôvodu vypuknutia pandémie koronavírusu. Nový dátum premiéry štvrtej série bol stanovený na 27. septembra 2020.

Seriál vysielala na Slovensku ako prvá federálna stanica AMC od 28. januára 2015. Od 16. apríla 2016 sa seriál vysiela aj na verejnoprávnej Dvojke.

Série

1. séria

Dej
V januári 2006 prechádza Lorne Malvo cez Bemidji v Minnesote a ovplyvní miestnu komunitu jeho zlomyseľnosťou, násilím a klamstvom, vrátane šikanovaného poisťováka Lestera Nygaarda. Medzitým zástupkyňa šerifa Molly Solverson a policajt Gus Grimly z mesta Duluth spoja sily aby vyriešili sériu vrážd, o ktorých majú podozrenie, že súvisia s Malvom a Nygaardom.

Hlavné postavy
Billy Bob Thornton ako Lorne Malvo
Allison Tolman ako Molly Solverson
Colin Hanks ako Gus Grimly
Martin Freeman ako Lester Nygaard

Vedľajšie postavy

2. séria

Dej
Druhá séria sa odohráva v Luverne (Minnesota), Fargo (Severná Dakota) a Sioux Falls (Južná Dakota) v marci 1979 a sleduje kozmetičku Peggy Blumquist a jej manžela Eda Blumquist ako sa snažia utajiť nehodu, z ktorej Peggy ušla, pričom zrazila Ryea Gerhardta, syna Floyd Gerhardtovej, ktorá vedie kriminálny klan Gerhardtovcov vo Fargu. Medzitým Lou Solverson, minesotský štátny policajt, ktorý slúžil vo Vietname, a šerif Hank Larsson vyšetrujú tri vraždy, ktoré spáchal Rye Gerhardt.

Hlavné postavy
Kirsten Dunst ako Peggy Blumquist
Patrick Wilson ako Trooper Lou Solverson
Jesse Plemons ako Ed Blumquist
Jean Smart ako Floyd Gerhardt
Ted Danson ako Hank Larsson

Vedľajšie postavy

3. séria

Dej
Píše sa rok 2010 a sociálny kurátor Ray Stussy (Ewan McGregor) so svojou priateľkou, podmienečne prepustenou z väzenia, Nikki Swango (Mary Elizabeth Winstead) snívajú o lepšom, majetnom živote. Aby ho dosiahli, pokúsia sa ukradnúť cennú poštovú známku Rayovmu staršiemu bratovi Emmitovi (tiež Ewan McGregor), samozvanému „Kráľovi Minnesotských parkovísk“. Bohužiaľ ich plány zlyhajú a musia zakryť ich účasť na dvoch úmrtiach, vrátane smrti nevlastného otca Glorie Burgle (Carrie Coon) bývalej policajnej riaditeľky Eden Valley. Medzitým sa Emmit snaží splatiť dlh pochybnej spoločnosti, od ktorej si požičal peniaze pred dvoma rokmi, no táto záhadná spoločnosť, na čele ktorej stojí V. M. Varga (David Thewlis) a Yuri Gurka (Goran Bogdan), má iné plány.

Hlavné postavy
Ewan McGregor ako Emmit a Ray Stussy
Carrie Coon ako Gloria Burgle
Mary Elizabeth Winstead ako Nikki Swango
Goran Bogdan ako Yuri Gurka
David Thewlis ako V.M. Varga

Vedľajšie postavy

4. séria
Príbeh štvrtej série sa bude odohrávať v roku 1950 v Kansas City. Chris Rock bude hrať hlavu mafiánskej rodiny.

Série a časti

1. séria (2014)

2. séria (2015)

3. séria (2017)

4. séria (2020)

Vysielanie
V Spojených štátoch vysiela seriál od 15. spríla 2014 stanica FX, ktorá je sesterskou stanicou Foxu.

Na Slovensku (a v Česku) začala seriál vysielať stanica AMC 28. januára 2015.

Vysielacie práva kúpil aj RTVS. Na Dvojke sa vysielala prvá séria od 16. apríla do 18. júna 2016 a druhá séria od 3. septembra do 5. novembra 2016. Tretiu sériu začala vysielať 13. januára 2018.

"This is a true story"
Rovnako ako film Fargo sa každá epizóda začína textom:

 "This is a true story. The events depicted took place in Minnesota in [rok]. At the request of the survivors, the names have been changed. Out of respect for the dead, the rest has been told exactly as it occurred."

Rovnako ako v prípade filmu sú príbehy v tomto seriáli vymyslené a nezakladajú sa na skutočných udalostiach.

Produkcia
V roku 2012 bolo zverejnené, že Bratia Coenovci pracujú na televíznej adaptácii ich oscarového filmu z roku 1996 pre stanicu FX. Výroba prvej séria začala koncom roka 2013 v Calgary. V júli 2014 bola potvrdená výroba druhej série, ktorá sa nakrúcala od 19. januára do 20. mája 2015. Výroba tretej séria začala v januári 2017.

Referencie

Externé odkazy
 
 

Televízne seriály USA
Televízne seriály z roku 2014
Televízne seriály FX